Manteifeļi

thumb|150px|Manteifeļu dzimtas ģerbonis 13. gadsimtā
thumb|150px|Manteifeļu-Cēgu dzimtas ģerbonis (1882)
[thumb|250px|Manteifeļiem-Cēgēm piederējusī [Kazdangas pils 2008. gadā]]
**Manteifeļi** () un **Manteifeļi-Cēges** () ir dažādu dzimtu atzari, kuras priekšteči Pomerānijā izsekojami līdz 13. gadsimtam, bet Igaunijā līdz 14. gadsimtam.

16. gadsimta vidū Piltenes apgabala muižnieki Cēges izmainīja savu uzvārdu un sāka sevi dēvēt par Manteifeļiem-Cēgēm.

## Vēsture
Par pirmo Manteifeļu dzimtas pārstāvi uzskata 1256. gadā pieminēto Anklamas soģi Johanesu Mandiulu (*Johannes Mandiuel aduocatus de Thanglim*). Pēc dzimtas leģendas pirmie tās pārstāvji bijuši kareivīgi un ļauni, tadēļ iesaukti par "velna vīriem" (*man Düwel*).

Igaunijas un Kurzemes Manteifeļiem sākotnējais uzvārds bijis Zoje un pirmais ar šādu uzvārdu bijis 1325. gadā Dāņu Igaunijā dzīvojošais Gerhards Zoje (*Gerardus Soye*). Dokumentos šos uzvārds sastopams arī kā Coje vai Cēge (varianti *Zoye, Soye, Soeghe, Zoeghe, Zöge, Szöge, Zoege, Szoege*).

Pēdējais Kurzemes bīskaps Magnuss iecēla Kārli Cēgi (*Szöge*) par Piltenes soģi jeb fogtu (*Stiftvogt*) savos Kurzemes valdījumos (1561-1578), kamēr pats 1570. gadā tika kronēts par Livonijas karali un pārcēlās uz dzīvi Oberpālenē. Pēc Kārļa Cēges nāves 1578. gadā Piltenes apgabala zemes īpašumus mantoja viņa brālis Johans Cēge. Kazdangas Manteifeļu atzara pārstāvji brāļi Kārlis Johans Cēge un Johans Gerhards Cēge atbalstīja Kurzemes hercogu centienus pievienot Piltenes apgabalu Kurzemes un Zemgales hercogistei. 
17. gadsimtā Cēges pieņēma Manteifeļu uzvārdu, kas pēdīgi kļuva par dubultuzvārda sastāvdaļu. Ierakstīti Sāmsalas bruņniecības (1741) un Kurzemes bruņniecības matrikulās.

Latgalē Manteifeļiem piederēja Bērzgales muiža, vēlāk arī Dricānu muiža, 19. gadsimtā Manteifeļu dzimtas Latgales atzars izplatījās arī Polijā.
Vidzemē dzimušo Gothardu Johanu fon Manteifeli 1759. gadā iecēla par Svētās Romas impērijas grāfu. 
Pēc 1920. gada agrārās reformas Manteifeļiem muižas atņēma un viņi pārcēlās uz dzīvi Vācijā un Polijā.

## Manteifeļu muižas (1920)
Līdz 1920. gadam Manteifeļu dzimtai piederēja šādas Kurzemes muižas 12 671 ha kopplatībā:  
* Kazdangas muiža (*Katzdangen*)
* Blendenes muiža (*Blendinen*)
* Valātes muiža (*Wallaten*)
* Vecdrogas muiža (*Alt-Drogen*)
* Lieldrogas muiža (*Groß-Drogen*)
* Ķikures muiža (*Kikkurn*)
* Pūņu muiža (*Puhnen*)
* Vecpils muiža (*Oldenburg*)
* Cildu muiža (*Zilden*)
* Pērbones muiža (*Perbohnen*)

## Ievērojami Manteifeļi
* Kristofs Levins fon Manteifels-Cēge (1725-1802), Kurzemes bruņniecības pilvarotais pārstāvis un bezierunu pakļaušanās Krievijai pretinieks
* Pēteris Augusts Frīdrihs fon Manteifels (1768–1842), literāts
* Gustavs Manteifelis (1832-1916), Latgales vēsturnieks
* Kārlis Georgs fon Manteifels (1846-1895), Kazdangas muižas īpašnieks, Kurzemes landtāga deputāts, apriņķa maršals
* Verners Cēge fon Manteifels (1857-1926), ķirurgs
* Kārlis Manteifels-Cēge (1872-1948), Kurzemes landtāga deputāts, Aizputes apriņķa maršals, memuāru rakstnieks
* Ignācijs Manteifelis (1875-1927), vēsturnieks, sabiedriskais darbinieks
* Georgs fon Manteifels-Cēge (1889–1962), Baltijas landesvēra virsnieks, Vācijas politiķis  
* Heinrihs fon Manteifels-Cēge (1893–1946),  Baltijas landesvēra  virsnieks, abvēra ģenerālis Otrajā pasaules karā 
* Hanss fon Manteifels-Cēge (1894-1919), Baltijas landesvēra virsnieks
* Haso fon Manteifels (1897-1978), ģenerālis un politiķis
* Jeržijs Manteifels (1900-1954), vēsturnieks, papirologs
* Tadeušs Manteifels (1902-1970), vēsturnieks
* Leons Manteifels-Cēge (1904-1973), ķirurgs
 
Andreas Gotthard Zoege von Manteuffel.png|ģenerālleitnants Andreass Gothards fon Manteifels
Ludwig Wilhelm Graf Manteuffel-Zöge.png|Vidzemes landrāts Ludvigs Vilhelms fon Manteifels
Gotthard Johann I. von Zoege Graf Manteuffel.png|Igaunijas landrāts Gothards Johans I fon Manteifels
Mantejfel Ivan Vasilyevich.jpg|ģenerālmajors Gothards Johans II fon Manteifels, kritis 1813. gada kaujā pie Leipcigas
Maximilian Friedrich Werner Zoege von Manteuffel.jpg|Ķirurgs Verners Cēge fon Manteifels
Zoege von Manteuffel, Kurt Baron.png|mākslas vēsturnieks Kurts Cēge fon Manteifels
Leons Manteifels no Kazdangas.jpg|Kazdangas muižnieks Leons Manteifels
Tadeusz Manteuffel.png|vēsturnieks Tadeušs Manteifels-Cēge
Leon Manteuffel.png|ķirurgs Leons Manteifels-Cēge
Georg Baron von Manteuffel gen Szoege.jpg|politiķis Georgs Manteifels-Cēge


## Literatūra
* Georg Schmidt: *Die Familie von Manteuffel. Freiherrlich-Kurländische Linie.* Berlin 1909
* Georg Schmidt: *Die Familie von Manteuffel. Stamm Poplow des pommerschen Geschlechts.* Berlin 1913
* Georg Schmidt: *Die Familie von Manteuffel. Stamm Polzin und Arnhausen des pommerschen Geschlechts.* Berlin 1915
* Genealogisches Handbuch des Adels, Adelslexikon Band VIII, Band 113 der Gesamtreihe, C. A. Starke Verlag, Limburg (Lahn) 1997.

## Ārējās saites
* Genealogisches Handbuch der baltischen Ritterschaften Teil 1, Band 2: Livland - Grafen Manteuffel des stammes Zöge
* Genealogisches Handbuch der baltischen Ritterschaften Teil 2, Band 1: Estland, Görlitz 1930 - Zoege von Manteuffel
* Genealogisches Handbuch der baltischen Ritterschaften Teil 3, Band 1: Kurland - Manteuffel genannt Zoege
* Genealogisches Handbuch der Oeselschen Ritterschaft, 1935 - Zoege (von Manteuffel)

## Atsauces